Den Vest-Sjællandske Avis, 1824-07-23
Beretningerne fra hine Egne ere kun faae og ubetydelige. J Marseille har man den 25de Juni faaet Efterretninger fra Alexandria, som naae til d. 2de Mai, og som bestemt melde: at man vil endnu bestandig tale og Vicekongens Tropper skulle indskibes, men vidste ikke noget vist derom, da ingen Tropper endnu vare ankomne i Nærheden af denne Stad. Det Corps, som det hedder, Jbrahim Pascha skal commandere, campererede endnu nogle Mile fra Cairo og giorde i det mindste dengang ingen Tilberedelser til at bryde op. Jbrahim opholdt sig selv hos sin Fader paa et Lystslot i Nærheden af Cairo. Forresten paastod man, at de Tropper som skulde indskibes, ikke skulde bringes til Morea eller endog stilles til den Tyrkiske Regierings Dispotition, men at de skulle bringes til Candia, hvor der allerede opholder sig et stærkt Corps Ægyptiske Tropper, som allene maae tilskrives de Fordeele, som Tyrkerne hidintil have erholdet paa denne Øe. Endelig hedder det i disse Breve, at hele Corpset, som skal indskibes beløber sig ikke høiere end til 6000 Mand og Talen kan ikke være om Projekter imod Grækenland, førend heele Candia er betvunget, hvortil de indskibede Tropper skulle medvirke. Om de videre Operationer af den Tyrkiske Flaade under Capudan Pascha vidste man intet tilforladeligt; men saameget var sikkert, at denne Flaade havde endnu ikke ladet sig see i Nærheden af Peloponnes eller ved Jndgangen af det Joniske Hav. Den opholdt sig endnu bestandig i Farvandene ved Negropont hvor den skal have mistet nogle af sine Skibe. Skibsefterretninger omtale en Landgang, som den har forsøgt ved Volo, men som er mislykkedes. J Peloponnes var det forresten endnu slet ikke roeligt og Colokotron skal paa nye have foretaget sig fiendtlige Skridt imod Central regieringen, dog troer man ikke at han handler i Forstaaelse med Tyrkerne; men disse sørgelige Uenigheder kunne blive høist skadelige for Grækernes Sag, dersom de Tyrkiske Operationer blive førte med Forstand og Eftertryk, men som slet ikke synes at være Tilfældet. Hr. Drouot har nu faaet Commanden over den Franske Marine i Levanten, istedet for Hr. v. Rigny, som vender tilbage til Frankerige, og daglig bliver forventet i Toulon. – Fra Messolongi selv meddeles følgende Efterretning i Bladet Telegraphen af 22de Mai. Der er nyelig ankommen en Coureer med Depescher, som ere blevne afsendte fra Gen. Odyssens og Oberste Stanhope, hvilke for nærværende Tid ere ved Kongressen, til Capt. Trelauni, hvilken saasnart som han havde læst dem, afreiste til Zante for at conferere med Commissarierne for det Græske Laan, om Grækenlands Anliggender og at forestille den ubetingede Nødvendighed af at de endnu beholdt de Penge, som vare ankomne til Zante, indtil den Helleniske Regiering havde aflagt Beretning om Statens meest paatrængende Fornødenheder om Armeens og Søemagtens Styrke, om Financerne og om Midlerne til at betale Renterne. – Den samme Coureer bragte den Efterretning, at Para bliver truet med et betydeligt Angreb af den Tyrkiske Flaade og at de brave Jndvaanere vare Dag og Nat beskiæftigede med at istandsætte deres Fæstningsværker og at forstærke deres Krigsmagt, for med Eftertryk at afslaae Angrebet. – Det hedder, at Omer Vrionihar faaet befaling til at marschere i Spidsen for en betydelig Magt imod Athen; at Achmed Pascha skal søge at bevirke Ophævelsen af Blokaden for Fæstningen Negropont og at en tredie Armee skal marschere imod Salona. For at forhøie sine Feldtherrers Virksomhed har Porten lovet dem Statholderskabet over de Provinser, som de kunne erobre i dette Feldtog. – Fra Tyrkiet selv har man aldeles ingen Efterretninger.